অ্যাফার্মেশন স্কটল্যান্ড

অ্যাফার্মেশন স্কটল্যান্ড ছিল স্কটল্যান্ডের চার্চ সমূহের  মধ্যে সংযোগকারী একটি ব্যবস্থা যা মূলত চার্চের কার্যক্রমের মধ্যে এলজিবিটি সম্প্রদায়ের সম্পূর্ণ অন্তর্ভুক্তির চেষ্টা করেছিল। ২০০৬ সালে এই সংস্থার প্রতিষ্ঠা হয়েছিল। মন্ত্রীদের নাগরিক অংশীদারিত্ব অনুষ্ঠান পরিচালনা করার অনুমতি দেওয়া উচিত কিনা তা নিয়ে তখন একটি তৎকালীন বিতর্ক চলছিল যার ফসল হল অ্যাফার্মেশন স্কটল্যান্ড নামক এই সংস্থা। স্কটল্যান্ডের চার্চ সমতির অন্তর্গত রেভারেন্ড ব্লেয়ার রবার্টসন অ্যাফার্মেশন স্কটল্যান্ডের কার্যক্রমের সমন্বয় সাধন করতেন। ২০১৬ সালের মে মাসে অ্যাফার্মেশন স্কটল্যান্ডের বার্ষিক সাধারণ পরিষদের অনুষ্ঠানে এই সংস্থার সমাপ্তির ঘোষণা করা হয়। এই সংস্থা এখনো একটি ফেসবুক পেজ হিসেবে বিদ্যমান যেখানে লোকেরা এলজিবিটি সম্প্রদায়ভুক্ত মানুষদের নিয়ে আলোচনা করে এবং স্কটল্যান্ডের চার্চ সম্বন্ধিত খবর জানতে পারে।affirmation-scotland

 পটভূমি 
অ্যাফার্মেশন স্কটল্যান্ড সংস্থার মূল লক্ষ্য ছিল এমন গির্জার উপস্থাপনা করা যেখানে সকল সম্প্রদায়ের মানুষের প্রতি করুণার ভাব থাকবে। গির্জার মধ্যে সমকামী এবং সমকামী খ্রিস্টানদের স্বীকৃতি এবং মর্যাদা সুপ্রতিষ্ঠিত করার পাশাপাশি, তারা এক বৃহত্তর ধর্মতাত্ত্বিক ও প্রগতিশীল গির্জার প্রতিষ্ঠা করার কথা বলতেন, যেখানে সর্বদা ঈশ্বরের উপদেশ মেনে চলার পাশাপাশি তার সমালোচনামূলক বোধগম্যতার জন্যও আলোচনা করা যাবে।Scotland Chapter - Affirmation: LGBTQ Mormons, Families & Friends

 সেবা 
অ্যাফার্মেশন স্কটল্যান্ড্র খ্রিস্টান সম্প্রদায়ভুক্ত লেসবিয়ান, গে, উভকামী এবং ট্রান্সজেন্ডার (এলজিবিটি) শ্রেনীর মানুষদের পরিবার এবং সমর্থকদের যত্ন, আশা এবং সমর্থনের কথা আলোচনা করার জন্য উপযুক্ত মঞ্চ প্রদান করে। মানব যৌনতা সম্পর্কে প্রগতিশীল দৃষ্টিকোণ থেকে বিতর্ক ও আলোচনার জন্য উদ্যোগ স্থাপন করে। এই সংস্থা বেশ কিছু এলজিবিটি শ্রেনীর লোককে যাজকীয় সেবা প্রদান করেছে।

অ্যাফার্মেশন স্কটল্যান্ডের মূল উদ্দেশ্য:

 সমকামী ব্যক্তি এবং তাদের মিত্রদের জন্য ঈশ্বর উপাসনার অধিকার নিশ্চিত করা, তাদের সহায়তা করা, সমকামীদের একতাবদ্ধ করা এবং সমাজে তাদের নিরাপত্তা সুনিশ্চিত করা।
 গির্জায় এলজিবিটি সম্প্রদায়ের প্রতি সমর্থনকারী অনুষ্ঠানের আয়োজন করা।
  ঈশ্বর লিঙ্গ, লিঙ্গ পরিচয়, বা যৌন অভিমুখ নির্বিশেষে সকল মানুষকে তার চরনে স্থান দেন- এই বিশ্বাসের প্রচার
 যখনই সমকামী খ্রিস্টানদের উপর আক্রমণ করা হয়, তাদের মর্যাদা এবং সামাজিক প্রতিষ্ঠার পক্ষে সওয়াল করা।
 গনমাধ্যমে প্রচারিত এলজিবিটি সম্প্রদায় সম্পর্কিত বিষয়গুলির ব্যাপারে মন্তব্য রাখা।
 এই ধারনা মানুষের মনে প্রতিষ্ঠিত করা যে এলজিবিটি সম্প্রদায় মানব সমাজেরই এক অংশ।

 তথ্যসূত্র 

বিষয়শ্রেণী:এলজিবিটি-সম্পর্কিত সংস্থা